06.11.2020. un 09.11.2020. ir saņemti ieinteresētā piegādātāja jautājumi par atklāta konkursa „Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2020/18 (turpmāk – Iepirkums), Tehnisko un finanšu piedāvājumu:


**06.11.2020. 1) jautājums**:

*1) Sīpoli ir prasīti LPIA prasībām atbilstoši visu gadu, lai gan pēc pieredzes janvāris-marts tie var arī nesaglabāties un saskaņā ar ZM kalendāru aprīlis-jūnijs tie nav pieejami (pielikumā) - vai periodā janvāris-jūnijs sīpoli integrēti varētu palikt izvēles ar papildus punktiem?*

**06.11.2020. 2) jautājums**:

*2) Vai pareizi ir norādīti plānotie apjomi un paredzamā līgumcena?*

|  |  |  |  |
| --- | --- | --- | --- |
|  | *plānotais apjoms 12. mēnešiem KG* | *paredzamā līgumcena izdalīta no 36 uz 12 mēnešiem EUR* | *Vidējā 1 kg dārzeņu cena eur* |
| *3.daļa* | *72033* | *129194* | *1.79* |
| *7.daļa* | *106630* | *122851* | *1.15* |
| *11.daļa* | *105508* | *131689* | *1.25* |



**09.11.2020. jautājums**:

*4.2. pielikumā tehniskās prasībās ir norādīts, ka BIO Pienam un BIO Kefīram ir jābūt ar tauku saturu 2,5%.*

*Apsekojot Latvijas ražotājus, tad BIO Pienu un BIO Kefīru ar tauku saturu 2,5% ražo tikai 2 ražotāji, viens ir A/S Talsu Piens un otrs ir LPKS Viļāni. Attiecīgi LPKS Viļāni ražo BIO Pienu un BIO Kefīru ar norādi no 2% līdz 2,5% un līdz ar to, tad vairs paliek tikai viens ražotājs A/S Talsu piens, kas var piedāvāt iepirkumā BIO Pienu un BIO Kefīru atbilstoši tehniskajām prasībām.*

*Vai tehniskajās prasībās ir iespējams mainīt tauku saturu, kur būtu norāde, ka tauku saturs būtu no 2% - 2,5%?*

*Pie šīm izmaiņām, tad veidotos godīga konkurence, kur varētu arī piedāvāt BIO Pienu un BIO Kefīru ar tauku saturu 2% arī citi Latvijas ražotāji, kuru Latvijā nav daudz.*

*Uz doto brīdi Latvijā ražo BIO Pienu un BIO Kefīru ar tauku saturu 2%, - A/S Tukuma piens ražo 2%, A/S Lazdonas Piensaimnieks ražo 2%, A/S Talsu piens ražo 2,5%, LPKS Viļāni ražo no 2%-2,5%.*

*Kopā būtu 4 ražotāji, kas varētu godīgā konkurencē iesniegt Jums savus piedāvājumus.*

|  |  |  |  |  |
| --- | --- | --- | --- | --- |
| *Preces Nr.* | *Produkta kods RD IKSD uzskaites sistēmā* | *Produkta nosaukums* | *Tehniskās prasības (produkta apraksts)* | *Fasējums, iepakojuma veids* |
| *3* | *p690087* | *Piens, bioloģiskais, 2.5% \** | *Produkts atbilst BL prasībām. 2.5% tauku saturs, baltā krāsā, pienam raksturīga garša un smarža, šķidrs, ar viendabīgu konsistenci, bez pārslām, gļotām, mehāniskiem vai citiem piemaisījumiem, nesatur ģenētiski modificētus organismus, nesastāv no tiem un nav no tiem ražoti, nesatur aromatizētājus un pārtikas piedevas- krāsvielas,garšas pastiprinātājus, konservantus un saldinātājus.* | *1-2.0 l tetrapakās vai plastmasas pudelēs* |
| *5* | *p690088* | *Kefīrs, bioloģiskais, 2.5% \** | *Produkts atbilst BL prasībām. 2.5% tauku saturs, pienskāba, atspirdzinoša, skābpiena produktam raksturīga garša un smarža,  krāsa balta vai viegli iedzeltena, konsistence viendabīga, mēreni bieza ar izjauktu recekli, kura ieraugs sastāv no pienskābes baktērijām un raugiem, nesatur ģenētiski modificētus organismus, nesastāv no tiem un nav no tiem ražoti, nesatur aromatizētājus un pārtikas piedevas- krāsvielas,garšas pastiprinātājus, konservantus un saldinātājus.* | *1-1.5 kg/l tetrapakās vai plastmasas pudelēs* |

**Atbilde uz ieinteresētā piegādātāja 06.11.2020. 2) jautājumu:**

Saskaņā ar Publisko iepirkumu likuma 11.pantu paredzamo līgumcenu nosaka, lai izvēlētos iepirkuma veidu un piemērojamo procedūru. Paredzamo līgumcenu noteic kā pasūtītāja plānoto kopējo samaksu par iepirkuma līguma izpildi, ko piegādātājs var saņemt no pasūtītāja un citām personām. Pasūtītājs, plānojot kopējo samaksu, ņem vērā jebkuru izvēles iespēju un jebkurus iepirkuma līguma papildinājumus.

Nav pamata izdarīt secinājumus par kļūdu aprēķinos, rēķinot vidējo dārzeņu cenu, jo dārzeņi ir dažādi un to izmaksas vienā sezonā var būt atšķirīgas. Pasūtītājs, plānojot kopējo samaksu, ņēma vērā jebkuru izvēles iespēju un jebkurus iepirkuma līguma papildinājumus.

Līdz ar to plānotie apjomi un paredzamā līgumcena ir norādīti pareizi.

**Atbilde uz ieinteresētā piegādātāja 06.11.2020. 1) jautājumu un 09.11.2020. jautājumu:**

Iepirkuma komisija pieņēma lēmumu veikt šādus Iepirkuma nolikuma grozījumus:

1. Iepirkuma nolikuma 2.pielikuma “Tehniskais un finanšu piedāvājums” 1., 5. un 9.daļā šādās pozīcijās precizēti piena produktu tauku procenti:
   1. 2.pozīcijā “Piens, pasterizēts, 2.5%” nosaukums mainīts uz “Piens”, aprakstā tauku saturs mainīts uz 2 – 2.5%”;
   2. 3.pozīcijā “Piens, bioloģiskais, 2.5%” nosaukums mainīts uz “Piens, bioloģiskais”, aprakstā tauku saturs mainīts uz 2 – 2.5%”;
   3. 4.pozīcijā “Kefīrs, pilnpiena, 2.5 %” nosaukums mainīts uz “Kefīrs” aprakstā tauku saturs mainīts uz 2 – 2.5%”;
   4. 5.pozīcijā “Kefīrs, bioloģiskais, 2.5%” nosaukums mainīts uz “Kefīrs, bioloģiskais”, aprakstā tauku saturs mainīts uz 2 – 2.5%”;
   5. 6.pozīcijā “Krējums, skābais, 2.5%” nosaukums un tauku saturs mainīts uz “Krējums, skābais, 25%”.
2. Iepirkuma nolikuma 2.pielikuma “Tehniskais un finanšu piedāvājums” 3., 7. un 11.daļā precizēt šādu dārzeņu sezonālās pieejamības prasības:
   1. 7.pozīcijā “Sīpoli I – III” dzēsta obligātā prasība par atbilstību lauksaimniecības produktu integrētās audzēšanas (turpmāk – LPIA) prasībām, bet 21.kolonnā ir pievienota P atzīme (skat. nolikuma 5.6.5. apakšpunktu);
   2. 8.pozīcijā “Sīpoli IV – VI” dzēsta obligātā prasība par atbilstību LPIA prasībām;
   3. 26.pozīcijai “Redīsi sarkanie III-V” 21.kolonnā ir noņemta P atzīme;
   4. 27. pozīcijai “Redīsi sarkanie VI-X” 21.kolonnā ir pievienota P atzīme;
   5. 82.pozīcijai “Kartupeļi IV-V” dzēsta obligātā prasība par atbilstību LPIA prasībām, bet 21.kolonnā ir pievienota P atzīme.
3. Pagarināt piedāvājumu iesniegšanas termiņu līdz 23.12.2020. un Iepirkuma nolikuma 1.6.1.punktā skaitli un vārdu “30. novembrim” aizstāt ar skaitli un vārdu “23. decembrim”.

Minētais termiņš noteikts saskaņā ar Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” 10.punktu:

*“10. Ja iepirkuma komisija izdara grozījumus iepirkuma procedūras dokumentos, piedāvājumu iesniegšanas minimālais termiņš pēc dienas, kad paziņojumu par izmaiņām vai papildu informāciju Iepirkumu uzraudzības birojs ir nosūtījis Eiropas Savienības Publikāciju birojam publicēšanai Eiropas Savienības Oficiālajā Vēstnesī, ja paredzamā līgumcena ir vienāda ar Ministru kabineta noteiktajām līgumcenu robežvērtībām vai lielāka, vai kad publicēts paziņojums par izmaiņām vai papildu informāciju Iepirkumu uzraudzības biroja tīmekļvietnē, ja paredzamā līgumcena ir mazāka par Ministru kabineta noteiktajām līgumcenu robežvērtībām,* ***ir vismaz puse no sākotnēji noteiktā piedāvājumu iesniegšanas termiņa, bet ne īsāks par septiņām dienām****.”*

Saskaņā ar EIS Iepirkums tika izsludināts 22.10.2020.

Saskaņā ar Iepirkuma nolikuma 1.6.1.punktu pretendenti piedāvājumus var iesniegt līdz 2020. gada 30. novembrim plkst. 10:00.

Ja sākotnēji noteiktais piedāvājumu iesniegtas termiņš ir 40 kalendārās dienas, tad piedāvājumu iesniegšanas termiņš pagarināms par 20 kalendārajām dienā, ja papildus 3 darba dienas nepieciešamas publikāciju izskatīšanai, tad piedāvājumu iesniegšanas termiņš pagarināms par 23 kalendārajām dienām, tātad līdz 23.12.2020.